આ અકસ્માતના પગલે ટ્રકના પાછળના જોટા પાસે ઉભા રહી સાઈડ આપી રહેલા સુખવીર કુશવાહ ટ્રકની નીચે પડી ગયા હતા. આ વેળાએ જ પાછળ આવી રહેલો ટ્રક નિરંતર પાછળ ધપતા સુખવીર ઘટનાસ્થળે જ કચડાઈ જવાથી મૃત્યુ પામ્યા હતા. અકસ્માત સર્જી એસ.ટી.નો ચાલક નાસી ગયો હતો. જ્યારે ટ્રકની પાછળની સાઈડમાં ક્લિનર સાઈડથી અથડાયેલી એસ.ટી. બસના આગળના ભાગનો કડૂસલો બોલી ગયો હતો જેના કારણે બસમાં આગળ બેસેલા સ્ત્રી મુસાફર ઘવાયા હતા.